v skladu s 44.členom Zakona o osnovni šoli

 VABI

**K VPISU  OTROK V 1. RAZRED OSNOVNE ŠOLE ZA ŠOLSKO LETO 2022/23**

Starši morate v skladu s 45. členom Zakona o osnovni šoli v 1. razred osnovne šole vpisati otroke, ki so bili rojeni v letu **2016**. Otroka imate pravico vpisati v šolskem okolišu, v katerem otrok stalno ali začasno prebiva.

**Vpis otrok bo potekal na daljavo ali osebno v času od 14. 2. 2022 do 18. 2. 2022. V primeru, da bi želeli otroka vpisati osebno je zaradi trenutnih epidemioloških razmer obvezna predhodna telefonska najava v svetovalni službi.**

Za Vaša morebitna vprašanja, informacije in osebno najavo vpisa vam je na voljo šolska svetovalna služb na tel. številki 05 620 8504 ali na mail: natasa.nelec-sedej@guest.arnes.si

* v ponedeljek 14. 2. 2022 od **13.00 do 15.00 ure**
* v sredo 16. 2. 2022 od **11.00 do 13.00 ure in od 14.00 do 17.00 ure**
* v četrtek 17. 2. 2022 od **7.00 do 15.00** **ure**

Starši boste vso potrebno šolsko dokumentacijo prejeli po pošti. Prosimo, da vpisni list, ki je že delno izpolnjen, pregledate, vnesete morebitne popravke in dopolnitve ter ga dopolnjenega in podpisanega pošljete po pošti nazaj na šolo, ga oddate  v nabiralnik pred vhodom v  šolo ali se dogovorite za osebni prevzem.

Roditeljski sestanek za vse starše prvošolcev bo predvidoma potekal v živo v spomladanskih mesecih, odvisno od epidemiološke slike. Takrat vas bomo seznanili s podrobnejšimi informacijami glede šolanja.

**PREPIS IZ DRUGE ŠOLE**

Če želite otroka vpisati v 1. razred v osnovno šolo izven matičnega šolskega okoliša, morate najprej v predpisanem roku oddati podpisan vpisni list na šolo v matičnem okolišu, nato pa najkasneje 14 dni po izteku roka za vpis oddati vlogo v šoli, kamor ga želite vpisati.

Vlogo za prepis na našo šolo najdete tukaj - [**Vloga za prepis**](https://os-prestranek.splet.arnes.si/files/2022/02/Vloga-za-prepis_2223.pdf).

**ODLOŽITEV ŠOLANJA**

V skladu s 46. členom Zakona o osnovni šoli se lahko na željo staršev ob vpisu otroka v osnovno šolo ugotavlja pripravljenost otroka za vstop v šolo. Če starši predlagajo odložitev šolanja, ker menijo, da njihov otrok ni pripravljen za vstop v šolo, oziroma če odložitev šolanja predlaga zdravstvena služba, je ugotavljanje pripravljenosti otroka za vstop v šolo obvezno.

Vlogo za odložitev šolanja najdete tukaj - [**Vloga za odložitev šolanja**](https://os-prestranek.splet.arnes.si/files/2022/02/Vloga-za-odlog-solanja_2223.pdf).

Izpolnjene vloge starši pošljete po pošti nazaj na šolo, jih oddate  v nabiralnik pred vhodom v  šolo ali se dogovorite za osebni prevzem.